22/11/2012 | Administración LocalMunicipal
Trazo
Modificación Regulamento de réxime interno do PAI de Trazo

Por acordo do Pleno, adoptado en sesión de data 26 de setembro de 2012, aprobouse inicialmente a modificación do Regulamento de Réxime Interno do Punto de Atención á Infancia, polo que ós efectos previstos no artígo 49 da Lei 7/85, do 2 de abril, reguladora das bases do réxime local, ábrese un período de información pública polo prazo de 30 días a efectos de exame e reclamación; dito prazo contarase a partir do seguinte ó da publicación deste anuncio no Boletín Oficial da Provincia. Para o suposto de que non fosen presentadas reclamacións, a aprobación inicial quedará elevada a definitiva de xeito automático. O PAI de Trazo configúrase como un centro diurno de carácter educativo e asistencial que ten por finalidade prestar unha atención de apoio ós pais, titores ou gardadores de nenos/as entre 3 meses e 3 anos. O PAI de Trazo é de titularidade municipal prestando as súas funcións a través de xestión directa no centro sito en Viaño Pequeño, núm 27, teléfono 981689340, con permiso de inicio de actividades de data 05/10/2006, e con número de rexistro da entidade prestadora de Servizos Sociais E-1166. O PAI cumpre unha función eminentemente social e educativa, proporcionando ós seus usuarios unha atención integral sen distinción de raza, sexo ou condición social, a través dun programa global que garanta o pleno desenvolvemento físico, intelectual, afectivo, social e moral dos nenos. O PAI cooperará estreitamente cos pais, titores ou representantes legais co fin de facilitala conciliación da vida familiar e laboral e conseguila mellor integración entre o centro e as familias. - Promover e fomentalo desenvolvmento integral dos nenos/as e a aprendizaxe das habilidades cognitivas e creativas do neno. - Facilitalo desenvolvmento de valores individuais e sociais básicos: cooperación, solidaridade, respecto, etc. - Lograr un equilibrio afectivo satisfactorio. - Respecta-la singularidade e diversidade de cada neno/a. - Posibilita-la integración progresiva dos nenos/as na cultura do seu medio. - Crear un ambente que favoreza o desenvolvemento individual e grupal nas actitudes e nas actividades diarias. - Facilitala adquisición progresiva de hábitos de orde, limpeza e conservación dos materiais, facendo uso axeitado deste. - Facilitar a integración dos nenos con necesidades educativas especiais (acomodar as estratexias de ensino ás necesidades dos alumnos, poñendo especial interese naqueles nenos/as que teñan necesidades educativas especiais, en función do que, razoablemente, permitan os recursos). - Educar na coeducación para eliminar as diferenzas de sexo nos roles e estereotipos, respetando sempre a individualidade. - Fomentar nos nenos/as hábitos de vida saudables. - Desenvolver unha educación en valores. - Desenvolve-la nosa acción educativa nun clima equilibrado e acolledor. - Coordinar as tarefas entre os docentes para que tódolos nenos/as teñan a atención que requiran. - Facilitala conciliación entre a vida familiar e laboral. - Faciliatala incorporación da muller rural ó campo do mundo laboral e da formación. - Apoiar ás familias en datas puntuais, é dicir, que os pais/nais, titores teñan un centro de atención ó neno, para poder deixalos en casos eventuais, cando os menores non asistan regularmente ó centro. - Conseguir o respeto do RRI. - Desenvolver a colaboración cos servizos sociais do Concello. - Favorecer a participación do equipo docente en actividades de formación permanente. - Fomentar que os membros da comunidade educativa traballen e convivan de forma harmoniosa.1. Poderán solicitar unha praza no PAI os nenos/as con idades comprendidas entre os tres meses e os tres anos. A idade mínima de novo ingreso establécese nos tres meses na data de ingreso, agás aquelas situacións que deberán estar acompañadas dos informes dos Servizos Sociais de atención primaria do Concello. A idade máxima será de tres anos e poderán permanecer no PAI aqueles menores que non teñan cumplidos os 3 anos o 31 de decembro do ano que se presenta a solicitude.2. Que o neno ou nena teña a súa residencia no Concello de Trazo ou en algún dos colindantes, aínda que os primeiros sempre terán preferencia respecto ós dos outros concellos.3. Para a reserva de praza debe estar ó día no pagamento das cotas mensuais na data de presentación da solicitude.4. A capacidade máxima do centro son 20 menores.5. No momento do seu ingreso abriráselle un expediente persoal no que constarán, con carácter confidencial, os datos persoais, familiares, sanitarios, o enderezo e os teléfonos de avisos en caso de emerxencia, de autonomía e conduta de nivel madurativo, así como aquelas circunstancias que aconsellen unha atención diferenciada.1. O PAI permanecerá aberto os 12 meses do ano, salvo sábados, domingos e días festivos de ámbito nacional, autonómico e local.2. O horario de apertura será de 7.30 a 15.30 horas, oito horas diarias.3. Tanto o calendario anual como o horario de apertura e peche figurarán no taboleiro de anuncios do PAI. Estes poderán ser variados por razón de adecuacións ás necesidades de usuarios/as, á matricula dos nenos/as e recursos dispoñibles.4. O horario de entrada e saída dos nenos/as no PAI débese caracterizar pola flexibilidade que requiran as necesidades da familia, sempre que non leve consigo a alteración das actividades dos demais nenos/as e do normal funcionamento do centro. Para o bo funcionamento do centro os nenos/as que acudan de xeito haitual ó centro terán que estar antes das 10.00 horas e non serán recollidos ata as 13.00 horas, agás causa xustificada.5. So se poderá facer unha modificación de horario ó longo do curso escolar, por circunstancias debidamente acreditadas. Será presentada no rexistro do Concello e a proposta de modificación de dito horario será valorada pola comisión de coordinación e control. A modificación de horario, no caso de ser aprobada, será a partir do primeiro día do seguinte mes da solicitude.6. Ó remate de cada xornada os nenos/as serán entregados ós seus pais, nais, titores ou representantes legais. Nos casos nos que estes autoricen á dirección do PAI para entregar o neno/a a outra persoa, esta deberá ser debidamente autorizada.7. Os usuarios/as poderán asistir ó centro un máximo de 11 meses dentro do período de setembro a agosto do ano seguinte. O mes de vacacións será comunicado por escrito no rexistro do Concello de Trazo. Por causas debidamente xustificadas pódese admitir a asistencia do neno/a os 12 meses. Ante tales circunstancias deberán formular unha solicitude cunha antelación mínima dun mes, que será autorizada pola comisión de coordinación e control. Farase unha incorporación progresiva dos nenos/as de novo ingreso no PAI, sempre que as posibilidades profesionais o permitan. A primeira semana o neno/a permanecerá como máximo unha hora diaria no centro. A partires da primeira semana, será a educadora responsable a que indique os incrementos de horario. O prazo para a presentación da nova matrícula farase do 1 ó 15 de marzoo. As solicitudes deberán presentarse no Rexistro Xeral do Concello en horario de oficina, achegándose con ela: fotocopias compulsadas ou orixinais dos seguintes documentos: - Libro de familia. - Documento Nacional de Identidade dos pais ou titores. - Certificado de empadroamento e convivencia expedidos polo concello. - Copia da declaración da facenda dos ingresos de tódolos membros da unidade familiar ou, no seu defecto, certificado emitido por facenda. No caso de nulidade matrimonial, separación ou divorcio considerase a renda de quen exerza a patria potestade. - A última nómina ou xustificación da situación laboral no momento da solicitude con especificación da xornada laboral. - No caso de cursar estados oficiais, certificación que acredite tal circunstancia. - Tarxeta de desemprego, si é o caso. - Certificado de minusvalía, si é o caso, do menor, pais ou membros da unidade de convivencia. - Título de familia numerosa, de se-lo caso. No caso de que a solicitude non reúna os requisitos esixidos, o Concello requirirá ó interesado por un prazo de 10 días que emende a falta ou xunte os documentos necesarios, con indicación de que, si non se fixera, darase por desestimada a súa petición arquivándose sen máis. Documentación complementaria: Os interesados terán que presentar dentro dos 15 días seguintes á notificación de admisión, a seguinte documentación complementaria: - Certificado médico do neno. - Fotocopia da libreta de vacinación actualizada. - Fotocopia da libreta sanitaria. - Número da conta bancaria. - 2 fotos tamaño carné. - Autorización por escrito das persoas que poden recoller o neno/a. Os pais ou titores dos nenos/as matriculados e con praza no PAI presentarán solicitude de reserva de praza tamén no Rexistro Xeral do Concello de Trazo. Os alumnos que fosen admitidos terán garantido o acceso ós novos cursos, sen necesidade dun proceso de admisión, debendo acreditar, en todo caso, o mantemento das condicións que deron lugar á súa admisión. Os nenos que xa teñan un irmá no PAI entran automaticamente. Os residentes en Trazo teñen preferencia na adjudicación das prazas.1.- Situación sociofamiliar: 1.1.- Por cada membro menor de 18 anos a cargo da unidade familiar incluído o/a neno para o que se solicita praza: 1 puntos.1.2.- Por cada membro maior de 18 anos a cargo da unidade familiar, sen ingresos económicos, agás os pais ou titores do neno/a para o que se solicita praza: 1 puntos.1.3.- Por discapacidade física, psíquica ou sensorial, enfermidade crónica que requira internamento periódico, alcoholismo ou drogadicción: - Pai: 5 puntos. - Nai: 5 puntos. - Outros membros da unidade familiar: 1 punto por persoa, ata 5 puntos.1.4.- Por ausencia do fogar familiar de ámbolos dous membros parentais: 12 puntos 1.5.- Pola condición de familia monoparental: 6 puntos.1.6.- Pola condición de familia numerosa: 6 puntos.1.7.- Calquera outra circunstancia sociofamiliar que sexa susceptible de estimación a xuízo da comisión e adecuadamente acreditada: ata 5 puntos 2.- Situación laboral familiar: 2.1.- Situación laboral de ocupación de ámbolos 2 membros parentais: 6 puntos.2.2.- Non empadroados con centro de traballo no Concello de Trazo: - Pai: 2 puntos. - Nai: 2 puntos. No caso de familias monoparentais, adxudicaráselle a puntuación do epígrafe correspondente computado por dous, exceptuando o punto 2.1, no que a puntuación da familia monoparental se asimila á formada por 2 membros.3.- Situación Económica: Renda per cápita mensual da unidade familiar, referida ó IPREM vixente: - Inferior ó 50% do IPREM: máis 3 puntos. - Entre o 50% e o 75% do IPREM: máis 2 puntos. - Superior ó 75% e ata o 100% do IPREM: máis 1 punto. - Superior ó 100% e ata o 125% do IPREM: 0 puntos. - Superior ó 125% e ata o 150% do IPREM: menos 1 punto. - Superior ó 150% e ata o 175% do IPREM: menos 2 puntos. - Superior ó 175% e ata o 200% do IPREM: menos 3 puntos. - Superior ó 200% e ata o 225% do IPREM: menos 4 puntos. - Superior ó 225% e ata o 250% do IPREM: menos 5 puntos. - Superior ó 250% e ata o 275% do IPREM: menos 6 puntos. - Superior ó 275% e ata o 300% do IPREM: menos 7 puntos. - Superior ó 300% do IPREM: menos oito puntos. En caso de obter igual puntuación, daráselle prioridade á renda per cápita mais baixa. Calquera indicio de cambio non declarado, distorsión ou falseamento da situación socio-familiar, da situación da vivenda ou da situación económica reflectidas na solicitude, podería dar lugar a que se inicie de oficio un expediente de comprobación dos referidos actos. A primeira semana do mes de agosto deberase xustificar a situación laboral con data actualizada, comprobando deste xeito que se manteñen as mesmas condicións que na data da matrícula.1- A comisión será competente para efectuar a proposta inicial da selección, e fará pública a relación provisional, coa puntuación obtida, de admitidos e excluídos. Esta relación expoñerase no taboleiro de anuncios de PAI e do Concello de Trazo.2- No prazo de 10 días contados a partir da data de exposición da relación provisional de admitidos, os solicitantes poderán presentar no rexistro do Concello as reclamacións que coiden oportunas, dirixidas ó presidente da comisión de coordinación e control.3- Unha vez estudadas e resoltas pola comisión todas as reclamacións presentadas, procederase á publicación da relación definitiva de admitidos e da lista de espera coa puntuación obtida en cada caso.4- As solicitudes presentadas fora do prazo da convocatoria por circunstancias sobrevidas, serán tramitadas e puntuadas para a súa inclusión na lista de espera, segundo a puntuación obtida.5- As vacantes que se vaian producindo ó longo do curso serán cubertas por rigorosa orde de puntuación entre os solicitantes en lista de espera.6- Unha vez agotada a lista de espera e se quedan aínda prazas vacantes, poderán ser cubertas por aqueles alumnos que soliciten a súa incorporación ó centro unha vez comezado o curso escolar. Os novos alumnos que se incorporen ó PAI unha vez comezado o curso escolar, deberán presentar a sema documentación que o resto dos alumnos xa matriculados.9.1.- Baixas: Será causa de baixa no PAI algunha das seguintes circunstancias: - Cumprimento da idade máxima regulamentaria de permanencia na escola. - Solicitude dos pais ou representantes legais. - Non pagamento da cota establecida. - Por comprobación da falsidade nos documentos ou datos achegados. - Por incompatibilidade ou inadaptación absoluta para permanecer no centro. - Por falta de asistencia continuada durante 15 días sen causa xustificada. - Por incumprimento reiterado das normas do PAI. As baixas por incompatibilidade serán resoltas pola comisión de coordinación e control unha vez oído o interesado. En todo caso antes de decretar unha baixa, agás esta sexa voluntaria, daráselle un trámite de audiencia ós pais/nais, totores ou gardadores do neno/a de dez días e seralle comunicada no caso de que se produza, cunha antelación de dez días hábiles.9.2.- Suspensións: Por motivos xustificados permitirase unha suspensión temporal por un período máximo de tres meses, coa obriga de efectuar o pago da cota correspondente. Permítese unha única suspensión temporal por curso académico. Os nenos/as poderán realizar as saídas establecidas na programaci´n do curso, previa autorización por escrito por parte dos pais, nais, tiores ou presentantes legais. Estas saídas teñen por obxecto: - Establecer relacións sociais nun ámbito cada vez máis amplo. - Establecer vínculos fluídos de relación cos adultos/as e cos seus iguais. - Observar e explorar o contorno inmediato cunha actividade de curiosidade. - Coñecer algunhas manifestacións culturais do entorno. Os pais/nais, titores/as ou representantes legais dos/as nenos/as poderán ser recibidos/as de conformidade co horario establecido para tal fin e sempre e cando non dificulten a boa marcha do centro. a) Órgano de xestión e dirección do PAI É un órgano unipersonal coas seguintes funcións: - Elaborar a programación xeral e a memoria anual, xunto co equipo técnico. - Dinamizar a elaboración do proxecto educativo da escola e a proposta pedagóxica en colaboración directa co persoal educativo e responsabilizarse de presentar os dous documentos perante a comisión de coordinación e control. - Organizar e supervisar o traballo do persoal do PAI. - Autorizar actuacións extraordinarias para o normal desenvolvemento do PAI. - Convocar e presidir reunións do persoal, así como executar e facer cumprir os acordos adoptados nestas. - Prestar atención personalizaa ós usuarios/as, tanto a través do desempeño da función educativa como directiva. - Canalizar e coordinar as relacións coas familias estimulando e garantindo a súa participación na vida do PAI. - Comunicar a coordinadora dos servizos sociais as inincidencias relativas ás necesidades de mantemento do PAI, baixas de persoal, necesidades materiais e calquera outra circunstancia que afecte ó ordinario funcionamento do centro. - Supervisar, coordinar e facer cumprir o correcto desenvolvemento das actividades programadas. - Cumprir e facer cumprir o marco lexislativo vixente para a infancia, e de xeito específico de ámbito educativo, así como o regulamento de réxime interior do PAI - Participar en actividades de formación e promover a formación continua do persoal. - Representar o PAI b) Comisión de coordinación e control. Para tal fin constituirase unha comisión coa seguinte composición: - Presidente: o alcalde. - Vocal: director/a do PAI. - Secretario: traballador/a social. Esta comisión configurarse como órgano de coordinación e control do PAI de Trazo, sendo as súas funcións as seguintes: 1 Supervisar o funcionamento do PAI dacordo co estipulado neste regulamento e na normativa sectorial aplicable.2 Resolver os posibles conflictos que poidan xurdir no ámbito educativo ou de xestión do centro.3 Aplicar os criterios de admisión de alumnos dacordo coa norma establecida, e interpretar e resolver aqueles casos conflictivos ou dudosos. c) Co fin de sublimar o carácter de titularidade municipal do PAI, toda a documentación emitida incorporará o membrete do Concello de Trazo e o propio do PAI O PAI deberá adaptarse na súa organización e funcionamento ó dispositivo neste regulamento e disporá de autonomía para definir o seu modelo de xestión pedagóxica. O Regulamento de réxime interno poderá ser modificado a proposta da comisión e será aprobado posteriormente polo Pleno da Corporación. O PAI ten: - 1 copia do RRI a disposición dos usuarios nun lugar visible. - 1 libro de reclamacións a disposición dos usuarios, que poderá ser solicitado para a súa consulta polas administracións competentes na materia, tanto municipal como autonómica, así como o chamado libro de rexistro de usuarios. a) Do director/a Correspóndelles as funcións descritas no presente regulamento. b) Como persoal de atención directa aos nenos e nenas: 1 Mestre en educación infantil e mestra puericultora.1 auxiliar con curso de coidado de nenos de 0 a 3 anos. A mesma titulación esixirase no caso de substitución por vacacións ou imprevistos. Dereitos do persoal. Recibir regularmente información da marcha e do funcionamento do centro, a través do director/a responsable. Presentar propostas que contribúan a mellorar o funcionamento do centro e a atención prestada aos menores. Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. Obrigas do persoal. Cumprir e facer cumprir de acordo coas súas funcións o presente regulamento. Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. Gardar estricta confidencialidade sobre os datos persoais dos menores aos que teñan acceso en razón das súas funcións. Cumprimento das tarefas e responsabilidades derivadas do seu posto de traballo. O persoal educativo terá as seguintes funcións: - Colaborar coa dirección na elaboración e actualización do proxecto educativo e da proposta pedagóxica do centro. - Fixar os criterios para o seguimento e a avaliación destes documentos. - Realizar as funcións educativas incluídas na lexislación vixente para o ciclo educativo, no referente ao desenvolvemento dos nenos e das nenas, á preparación e o deseño de propostas pedagóxicas, coordinación coas familias, hixiene, alimentación e sono dos menores, organización dos espazos e materiais pedagóxicos, etc. - Establecer criterios xerais aos que deben adaptarse as intervencións educativas de cada un dos grupos de idade. - Participar nas actividades de formación permanente - Prestar especial atención ao período de adaptación. - Avaliar o funcionamento e a organización do PAI e propor iniciativas para a mellora do seu funcionamento ante a dirección desta. - No marco destas funcións os/as mestres/as exercerán un papel de coordinación e animación da acción educativa. Os dereitos serán os seguintes: - Acceso ó centro e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. - A consideración no trato, debida á dignidade da persoa, tanto por parte do persoal do centro como dos demais usuarios e usuarias. - Ao sixilo profesional sobre os datos do seu historial sanitario e sociofamiliar. - A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais ou representantes legais. - Á intimidade persoal en función das condicións estructurais do centro. - A unha asistencia individualizada acorde coas súas necesidades específicas. - A que se lle facilite o acceso a todas as necesidades persoais que sexan precisas para acadar o seu desenvolvemento integral. - A deixar de utilizar os servizos ou abandonar o centro por vontade propia. - A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. - A seren informados de xeito comprensible das medidas adoptadas respecto deles e a pediren explicación de canto afecte á súa propia educación. - A seren educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. - A participación dos pais/nais/titores nas actividades educativas {como festas escolares,(magostos, Nadal, Entroido,.}, ou colaboración para preparar actividades dos nenos e nenas. - Cumprir as normas que establezca o centro para o bo funcionamento recollidas no presente regulamento. - Manter e observar unha conducta inspirada no mutuo respecto, tolerancia e colaboración, encamiñada a facilitar unha mellor convivencia. - Participar na vida do centro, de acordo co que se dispoña neste regulamento. - Normas de saúde e hixiene persoal: 1. Non serán admitidos no PAI os nenos/as que padezan enfermidades infectocontaxiosas. A aparición de desta enfermidades deberá ser comunicada polos pais, nais, titores/as ou representantes legais á dirección do centro, mediante informe médico, que, a súa vez, o poñerá en coñecemento do Concello de Trazo.2. No caso de enfermidade ou accidente sobrevido no PAI, despois das primeiras atencións “in situ” e, á maior brevidade posíbel, poñerase a dita circunstancia en coñecemento dos pais, nais, titores/as ou representantes legais do neno/a e, se é o caso, garantirase que o neno/a reciba a atención médica axeitada.3. Cando se produza a falta de asistencia ó PAI por un período superior a 3 días, debido a enfermidade ou outras circunstancias, os pais, nais, titores/as ou representantes legais deberán comunicar este feito á dirección do PAI.4. Nos casos nos que se deban administrar medicinas aos nenos/as, deberán ir acompañados da receita médica, actualizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada da autorización por escrito dos pais/nais, titores/as ou representantes legais indicando as horas de administración da dose correspondente.5. Todos os nenos/as que usen cueiros deberán traer un paquete e un bote de toalliñas, que deberán repoñerse cando sexa preciso. Serán cambiados na medida que o precisen.6. Os nenos/as terán sempre unha muda de reposto, para cambialos por motivos de hixiene.7. En caso de enfermidade, deberá deixar á nena/o na casa, cando teña febre, diarrea, vómitos ou enfermidade contaxiosa (rubéola, orellóns, xarampón, etc.). No caso de ter piollos a nena/o quedará na casa até que queden eliminados. De aparecerlle calquera destes síntomas no propio centro, será posto en coñecemento dos pais/nais.8. As nenas/os deberán vir ó PAI con roupa que lles permita moverse con comodidade, evitando en todo caso obxectos perigosos como cadeas, pulseiras, etc. Os nenos/as mudaranse unicamente, nos casos en o precisen por condicións de hixiene.9. Os pais/nais, titores/as ou representantes legais, deberán entregar no PAI para cada neno e nena: a) Unha muda completa, interior e exterior b) Pañuelos de papel c) Cueiros, toallitas e crema balsámica, no caso de empregala. d) Sueros nasais, no caso de precisalos. e) Un chupete, no caso de empregalo f) Biberón, de selo caso g) Cepillo e pasta de dentes, a partir dos dous anos No momento en que precise de reposición será comunicado aos pais/nais/titores/as, representantes ou legais. - Normas de alimentación: O PAI de Trazo non dispón do servizo de comedor, polo que os pais se farán responsables de aportar diariamente a comida dos seus fillos. A dieta alimentaria dos bebés e as horas de toma deberán comunicarse diariamente. Se o neno/a é alerxico a algunha comida débese facer constar no centro. Os nenos/as non poderán levar lambetadas ó PAI. - Normas de convivencia. a) Respeto e trato educado a cada unha das persoas que integran a comunidade educativa, favorecendo un clima convivencial cordial. b) Respetar os bens e as instalacións do centro. c) As familias novas poderán coñecer o PAI antes da incorporación do seu fillo/a ó centro. d) Os nenos /as de novo ingreso incorporaranse no mes de setembro. O día concreto comunicarase na entrevista persoal ca directora, que se realizará previamente. e) Os nenos traerán ó centro o material que se solicita. f) Se ocasionalmente tivera que chegar máis tarde ó centro ou vir a buscar ó neno/a fora do horario, comunicarase con anterioridade. Ó principio do curso entregarase ás familias unha ficha onde autorizan ás persoas que poden recoller ós seus fillos. g) Si tivera que ser recollido por outra persoa, avisarase ó centro e achegarase autorización escrita e firmada polo pai/nai con DNI del/a e da persoa que se fará cargo do neno/a. h) Para as actividades de salidas, será preciso que as familias firmen unha autorización para que os seus fillos/as poidan asistir. i) A reprodución fotográfica, video, etc. deberá estar autorizada polas familias. j) Non se admiten visitas ós nenos/as durante o horario escolar sen previo acordo. k) Os nenos/as non deben traer ó centro obxectos de valor ou que poidan resultar peligrosos. - A lingua. A lingua utilizada será a lingua materna predominante entre os nenos/as e coidarase que adquiran o coñecemento da outra lengua oficial de Galicia. Como norma xeral de funcionamento tratarase de potenciar a lingua galega, que será tamén a do normal funcionamento do centro. Por lingua predominante enténdese o galego. Non obstante, atenderase de xeito individualizado a aqueles nenos/as do grupo que non teñan coñecemento suficiente da lingua materna predominante. - Fomento da igualdade dos nenos/as.1. O PAI programará actividades para promover a igualdade entre os nenos/as e evitar os comportamentos e as actividades discriminatorias por razón de sexo.2. O PAI poñerá especial coidado en revisar aqueles materiais e ilustracións que se utilicen como instrumentos de traballo.3. O PAI utilizará unha linguaxe non sexista nin discriminatoria, tanto na atención ás usuarias/os, como en toda a documentación interna e/ou externa.4. O PAI prestará especial atención ao fomento da interculturalidade como instrumento de superación das desigualdades, inxustizas, prexuízos e racismo. O pagamento das tarifas regulado pola ordenanza fiscal correspondente será mensual e deberanas aboar os interesados/as nos 10 primeiros días de cada mes. A dirección poñerá en coñecemento dos pais, titores ou representantes legais de cada neno/a información sobre a súa evolución integral. Os pais, titores ou representantes legais dos nenos poderán solicitar reunión coa dirección de conformidade co hoarario establecido para tal fin, sempre e cando non dificulte a boa marcha do PAI. Realizaranse 2 reunións xerais coincidindo co inicio e remate do curso, onde deberán estar presentes os pais, titores ou representantes legais, así como o persoal do centro. Ó comezo do curso farase unha reunión individual con cada pai, nai, titor ou representante legal para obter a maior información posible sobre o neno/a (alerxias, enfermedades, hábitos de alimentación…) A utilización do PAI do Concello de Trazo conlevará o pagamento en concepto de asistencial infantil (estancia). O pagamento será mensual, dentro dos 10 primeiros días do mes. Non se aboará a tarifa que corresponda ó mes de agosto, desfrutando obligatoriamente dun mes de vacacións ó longo do ano. Non se bonificará ningún período adicional de vacacións. Se por calquera motivo o centro tivera que permanecer pechado durante un período superior a quince días contando co correspondente permiso da Secretaría Xeral, non se aboará a tarifa en relación a ese período. A non asistencia do usuario durante un período determinado non supón reducción da tarifa. A ampliación de horario levará consigo o abono da diferencia da tarifa mensual. Plan de prevención de risco, emerxencia e saúde, baseado na normativa vixente que o PAI elaborará co asesoramento técnico dunha empresa, especialista na materia, que se complementará con medidas a adoptar nos casos de emerxencia. Este Plan garantirá unha metodoloxía preventiva fundamentalmente, que manterá dispositivos contrastados e activados periodicamente para comprobar a súa operatividade. Ademais o centro conta con: - Unha póliza de responsabilidade civil e de accidentes. - Un libro de reclamacións a disposición dos usuraos. - O proxecto educativo que está a disposición dos pais/nais. - Un libro de rexistro de usuarios. - Un expediente individualizado para cada un dos menores matriculados no centro. Facúltase ó Sr. Alcalde- Presidente do Concello de Trazo a ditar cantas disposicións sexan necesarias para o desenvolvemento do presente regulamento. Trazo, 20 de setembro de 2012.-O alcalde.-Ana Sol Taira Henson, a 26 de outubro de 2012 O Alcalde, José Dafonte Varela